stanford-oval/wikipedia huggingface dataset:
Ebroin

Ebroin (k. 681) oli Neustrian major domus kahteen otteeseen. Hän oli virassa ensin 658–673 ja uudestaan 675–680/681.
Edellisen major domuksen Erchinoaldin kuoltua Neustrian ylimystö äänesti Ebroinin virkaan. Muodollisesti Neustriaa hallitsi kuningas Klotar III, mutta valtaa piti käytännössä Ebroin. Kun Klotar kuoli vuonna 673, Ebroin nimitti hänen seuraajakseen Teoderik III:n. Ylimystö ei hyväksynyt tällaista omavaltaisuutta vaan kutsui apuun Austrasian kuninkaan Kilderik II:n. Ebroinin pää ajeltiin ja hänet lähetettiin Luxeuilin luostariin Burgundissa. Kilderikin tyly hallinto kuitenkin nostatti Neustrian kapinaan, ja Kilderik murhattiin 675. Ebroin pakeni luostarista, tappoi major domus Leudesiuksen ja nosti Teoderikin takaisin valtaistuimelle.
Ebroin taisteli viime vuotensa menestyksekkäästi Austrasiaa vastaan, ja hän onnistui lyömään Austrasian major domuksen Pipin Heristalilaisen Laffauxissa vuonna 680. Ebroinin häikäilemättömyys oli kuitenkin useimmille liikaa, ja lopulta frankkiylimys Ermenfred murhasi hänet. Ebroinin kuolema merkitsi Neustrian vaikutusvallan laskua Frankkien valtakunnassa.
Juuse Tamminen

Jooseppi Arvid (Juuse) Tamminen (29. marraskuuta 1888 Ylöjärvi – 7. kesäkuuta 1962 Helsinki) oli suomalainen Ikaalisissa asunut kansakoulunopettaja ja kirjailija, joka kirjoitti 1950-luvulla historiallisia nuortenromaaneja. Tamminen sai 1953 Nuorten kirja ry:n palkinnon ja 1955 Topelius-palkinnon.
Tamminen sai päästötodistuksen 1913 Jyväskylän seminaarista. Hän toimi opettajana Alahärmässä 1913-1914, Messukylässä Hurman koulussa 1914–1917, Ikaalisten kirkonkylässä 1917–1922, Aitolahdella Sorilan koulussa 1922–1934 sekä vuodesta 1934 lähtien Helsingin maalaiskunnan Puistolan koulussa. Tamminen hoiti pariin otteeseen Jyväskylän seminaarissa kasvatus- ja opetusopin lehtorin viransijaisuutta.
Tamminen oli Ikaalisissa muun muassa kuntakokouksen sekä opettajayhdistyksen puheenjohtajana sekä 1918-1921 suojeluskunnan paikallispäällikkönä. Aitolahdella hän oli kirkkovaltuuston ja kirkkoneuvoston, kunnanvaltuuston, kunnallislautakunnan, maatalouskerhovaliokunnan sekä tulo- ja omaisuusverolautakunnan jäsenenä. Hän toimi myös useita vuosia Aitolahden kunnansihteerinä ja Messukylän-Aitolahden opettajayhdistyksen puheenjohtajana sekä oli mukana Aitolahden suojeluskunnassa.
Suomen sisällissodassa hän osallistui Ikaalisten rintaman taisteluihin valkoisten joukoissa toimien komppanianpäällikkönä.
Juuse Tamminen on lauluntekijä Arto Tammisen isoisä[lähde? ] sekä imitaattori ja ääninäyttelijä Jarkko Tammisen isoisän isä.
Teoksia

Ikaalisten rintamalla : muistelmia vuodelta 1918, Pori, 1929.
Takuu : romaani kestetyiltä vaikeilta vuosilta, WSOY, 1935.
Täyteen päivään, WSOY, 1936.
Kevättuulia vanhoilla vainioilla, Pellervo-seura, 1946.
Tulen juhannuksena äiti, Kotikasvatusyhdistys, Helsinki, 1947.
Pesäkallion sakki : kertomus nuorisolle, Suomen opettajien raittiusliitto, Helsinki, 1950.
Ensimmäinen Marathon, WSOY, 1951.
Salamiin voittajat, WSOY 1952.
Varjagien aarre, WSOY, 1954.
Rapolan kuninkaan vangit : kertomus Suomen ensimmäisen ristiretken ajoilta, WSOY, 1955.
Isien askelissa, Kansakoulun kerhokeskus, Helsinki, 1960.
Lalji Tandon

Lalji Tandon vuonna 2018.
Lalji Tandon (12. huhtikuuta 1935 Lucknowin piirikunta – 21. heinäkuuta 2020) oli intialainen kansanpuolueen poliitikko. Hän oli siviiliammatiltaan sosiaalityöntekijä.
Tandon istui Uttar Pradeshin lainsäädäntöelimen ylähuoneessa vuosina 1978–1984 sekä 1990–1996 ja kolmen kauden ajan alahuoneessa vuosina 1996–2009. Hän istui Lok Sabhan jäsenenä vuosina 2009–2014. Elokuusta 2018 heinäkuuhun 2019 Tandon toimi Biharin ja tämän jälkeen Madhya Pradeshin kuvernöörinä. Vuosina 1991–1992 hän oli Uttar Pradeshin energiaministeri ja vuosina 1997–1999 urbaanin kehityksen ministeri.
Tandon oli naimisissa Krishna Tandonin kanssa vuodesta 1958 kuolemaansa saakka. Hänellä oli kolme poikaa, joista yksi oli poliitikko Ashutosh Tandon. Tandon kuoli heinäkuussa 2020. Hän oli joutunut edellisessä kuussa lucknowilaiseen sairaalaan kärsittyään hengitysvaikeuksista, virtsaneritysvaikeuksista ja kuumeesta.
Lasse Luotonen

Lasse Kalervo Luotonen (s. 16. kesäkuuta 1983 Pori) on suomalainen moukarinheittäjä. Hän edustaa Porin Yleisurheilua ja hänen valmentajanaan on vuodesta 2002 lähtien toiminut Harri Huhtala. Kalevan kisoista Luotonen on voittanut moukarinheiton pronssia vuonna 2007.
Kōji Miyoshi

| 0 | 1 | 2 |
| --- | --- | --- |

Henkilötiedot
Koko nimi: Kōji Miyoshi
Syntymäaika: 26. maaliskuuta 1997 (ikä 27)
Syntymäpaikka: Kawasaki, Japani
Kansalaisuus:  Japani
Pelipaikka: Keskikenttäpelaaja
Pituus: 168 cm
Seura
Seura: Royal Antwerp FC
Pelinumero: 19
Seurat
| Vuodet | Seura | O (M) |
| 2015–2017 2018 2019 2019– | Kawasaki Frontale Hokkaido Consadole Sapporo Yokohama F. Marinos Royal Antwerp FC | 31 (5) 26 (3) 19 (3)  |
Maajoukkue
| 2019– | Japani | 3 (2) |
 Seurajoukkueuran tilastot kattavat vain kansalliset sarjat.
Kōji Miyoshi (jap. 三好 康児, Miyoshi Kōji; s. 26. maaliskuuta 1997 Kawasaki) on japanilainen jalkapalloilija.
Jalkapallomaajoukkue

Miyoshi debytoi Japanin maajoukkueessa kesäkuussa 2019. Hän kuului Japanin joukkueeseen myös Copa Américassa 2019. Hän on pelannut kolme maaottelua ja tehnyt niissä kaksi maalia.
Kurapaty

Metsähautoja Kurapatyssa.
Kurapaty on metsäalue Valko-Venäjällä lähellä Minskiä. Stalinin hallinnon aikana vuosina 1937 - 1941 siellä teloitettiin tuhansia, eräiden arvioiden mukaan jopa yli 200 000 valkovenäläistä siviiliä. Alueen joukkohaudat paljastettiin vuonna 1988.
Surmapaikalla on graniittinen penkki,  jonka Yhdysvaltojen presidentti Bill Clinton lahjoitti käydessään paikalla vuonna 1994. Muistomerkki on ollut usein ilkivallan kohteena.
Aiheesta muualla

Kuvia tai muita tiedostoja aiheesta Kurapaty Wikimedia Commonsissa
Kōji Kondō

| Kōji Kondō> 近藤浩治 |
| --- | --- |

Henkilötiedot
Syntynyt: 13. elokuuta 1961 (ikä 63) Nagoya
Muusikko
Tyylilajit:  chiptune, videopelimusiikki ja jazz 
Soittimet:  piano 
  [ Muokkaa Wikidatassa ] [ ohje ]  
Kōji Kondō (jap. 近藤浩治) (s. 13. elokuuta 1961, Nagoya) on japanilainen säveltäjä, joka on tullut tunnetuksi lukuisista videopelisävellyksistään, jotka kaikki ovat olleet Nintendon peleihin. Kondō loi alkuperäisen Super Mario -tunnusmusiikin, joka lukeutuu maailman tunnetuimpiin videopelimusiikkeihin. Kondō toimii edelleen aktiivisesti videopelien säveltämisessä ja hänen tunnetuimpia teoksiaan ovat The Legend of Zelda -pelien musiikit.
Kōji Kondō pitäytyy sävellyksissään varsin tarkasti japanilaisen musiikkikulttuurin rajoissa (vaikka poikkeuksiakin on) toisin kuin monet muut japanilaiset videopelimusiikin säveltäjät, joiden tuotokset kuulostavat usein paljon länsimaisemmilta.
Aiheesta muualla

Wikimedia Commonsissa on kuvia tai muita tiedostoja aiheesta .
Kōji Kondō Internet Movie Databasessa. (englanniksi)
Kōji Kondōn profiili Square Enix Music Onlinessa (Arkistoitu – Internet Archive) (englanniksi)
Kōji Kondō Last.fm:ssä (englanniksi)
Kōji Kondō VGMdb-sivustolla (englanniksi)
Lasse Lindeman

Lasse Henrik Lindeman (s. 13. heinäkuuta 1951 Turku) on suomalainen teatteriohjaaja ja teatterinjohtaja. Hän on valmistunut Suomen Teatterikoulun ohjaaja- ja dramaturgiosastosta ohjaajaksi 1975, humanististen tieteiden kandidaatiksi Helsingin yliopistosta 1974 ja teatteritaiteen maisteriksi Teatterikorkeakoulusta 2000.
Lindeman on toiminut teatteriohjaajana Kuopion kaupunginteatterissa 1975–1981, Helsingin kaupunginteatterissa 1981–1983 ja Suomen Kansallisteatterissa 1983–1985. Vuosina 1985–1990 hän oli koulutusohjelman johtaja ja teatteripäällikkö Tampereen yliopiston näyttelijäntyön laitoksella. Sen jälkeen Lindeman on toiminut teatterinjohtajana Lahden kaupunginteatterissa 1991–1997, Vaasan kaupunginteatterissa 1997–2001 ja Kuopion kaupunginteatterissa 2004–2013.
Hän on tehnyt ohjaajavierailuja muun muassa Kansallisteatteriin, Tampereen Työväen Teatteriin, Tampereen Teatteriin, Oulun, Joensuun, Kuopion, Kokkolan ja Lahden kaupunginteatteriin, Porin Teatteriin, Turun ja Heinolan kesäteatteriin ja virolaiseen Vana Baskini Teateriin.
Lindemanin ohjauksia ovat muun muassa Pakolaiset, Illansuusta puoleenpäivään, Vanhanaikainen komedia, Oikeamieliset, Isänmaa, Alexander Märzin elämä, Mummo, Marjatan laulu, Valentina, Maria Stuart, Chicago, Tarina Kaimaanista, Lyijyn aika, Ikuisesti sinun, Nuoruuden suloinen lintu, Vanhempieni romaani, Viulunsoittaja katolla, musikaali Cyrano, Kun on tunteet, Myrskyluodon Maija, Kiss Me Kate, Särkelä itte, Nuori Mannerheim, Zorron miekka, Hello Dolly, Everstin nainen, Kirsikkapuisto, Elokuu, Katrina, Helen S.- rakkaudella ja Miehen kylkiluu. Kuopion oopperassa hän ohjasi oopperat Nabucco, Tosca, Rigoletto ja Jevgeni Onegin. Lindemanin tv-ohjauksia ovat Remontti, Unelmajuna ja Vangin perintö. Hän toimi Kalle Holmbergin apulaisohjaajana Savonlinnan oopperajuhlilla Ratsumies-oopperassa 1975–1977.
Lindemanin luottamustoimin lukeutuivat Suomen Teatteriohjaajien liiton hallitus 1977–1978 ja 1982–1984, Suomen Teatterinjohtajaliiton hallitus 1997–2001, 2005–2006, puheenjohtajana 2006-2010, sekä Nordiska teaterledarrådet 1999–2001 ja 2010–2012.
Vuonna 2013 Lindemanille myönnettiin Suomen Teatterijärjestöjen Keskusliiton kultainen kunniamerkki. ; Kuopion kaupungin hopeinen kunniamerkki 2013, Kuopion läänin taidepalkinto 1980, Kuopion Teatterikerhon Ramppi-palkinto 2009. Kuopion Taiteilijaseuran myöntämän Minna-palkinnon hän on saanut kahdesti, 1980 ja 2010.
Kurashiki

| Kurashiki-shi (倉敷市) |
| --- | --- |
 Kurashikin vanhaakaupunkia.
 lippu
 Kurashikin sijainti Okayaman prefektuurissa.
 Koordinaatit: 34°35′06″N, 133°46′20″E 
Valtio:  Japani
Alue:  Chūgoku (San’yō)
Prefektuuri:  Okayaman prefektuuri
Hallinto:  
 – Pormestari:  Kaori Itō
Pinta-ala:  
 – Kokonaispinta-ala:  354,73 km²
Väkiluku (2014):  483 218
 – Väestötiheys:  1 235 as./km²
Symbolit:  
 – Puu:  Kamferipuu
 – Kukka:  Japaninsinisade
 – Lintu:  Kuningaskalastaja
 
 http://www.city.kurashiki.okayama.jp/ 
Infobox OKVirheellinen NIMI-arvo: 
Kurashiki (jap. 倉敷市, Kurashiki-shi) on kaupunki Okayaman prefektuurissa Chūgokun alueella Honshūn saarella Japanissa. Se sijaitsee prefektuurin eteläosassa Seton sisämeren rannalla Takahashijoen suulla. Kaupungissa on 483 218 asukasta (vuonna 2014), ja sen pinta-ala on 354,73 neliökilometriä. Kurashiki on valittu yhdeksi Japanin ydinkaupungeista.
Kurashiki on Okayaman prefektuurin toiseksi suurin kaupunki pääkaupunki Okayaman jälkeen ja historiallisesti merkittävä paikkakunta, joka kukoisti Edo-kaudella kauppakaupunkina. Kurashikin kanavien halkomassa vanhassakaupungissa (jap. 美観地区, bikan-chiku) on säilynyt runsaasti aikakauden kauppiastaloja ja varastoja, joita on muunnettu kahviloiksi, kaupoiksi ja museoksi. Kaupungin nimen voikin kääntää tarkoittavan ”varastojen kaupunkia”. Merkittävä nähtävyys on myös Ōharan taidemuseo, Japanin vanhin länsimaista taidetta esittelevä museo. Kaupunkioikeudet Kurashiki sai vuonna 1928. Seto-ōhashin silta, yksi maailman suurimmista, littää kaupungin Shikokun saareen sen eteläpuolella.
Aiheesta muualla

Kuvia tai muita tiedostoja aiheesta Kurashiki Wikimedia Commonsissa
Kaupungin internetsivut (japaniksi)
Kōji Murofushi

| Mitalit | Mitalit | Mitalit |  |
| --- | --- | --- | --- |
|  Murofushi voitettuaan MM-kultaa Daegussa 2011. |  Murofushi voitettuaan MM-kultaa Daegussa 2011. |  Murofushi voitettuaan MM-kultaa Daegussa 2011. |  |
Maa:   Japani
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | moukarinheitto |  |
|  Pronssia | Lontoo 2012 | moukarinheitto |  |
| MM-kilpailut  | MM-kilpailut  | MM-kilpailut  |  |
|  Kultaa | Daegu 2011 | moukarinheitto |  |
|  Hopeaa | Edmonton 2001 | moukarinheitto |  |
|  Pronssia | Pariisi 2003 | moukarinheitto |  |
Kōji Alexander Murofushi (jap. 室伏 アレクサンダー 広治, Murofushi Arekusandā Kōji, s. 8. lokakuuta 1974 Aichi) on japanilainen moukarinheittäjä, olympiavoittaja, maailmanmestari ja moninkertainen arvokisamitalisti.
Murofushi sai hopeaa Aasian-mestaruuskilpailuissa 1993,  Aasian kisoissa 1994 ja Aasian-mestaruuskilpailuissa 1995. Hän sijoittui Ateenan MM-kilpailuissa 1997 kymmenenneksi. Vuonna 1998 hän sai kultaa Aasian kisoissa ja hopeaa Aasian-mestaruuskilpailuissa. Hän oli yhdeksäs Sydneyn olympialaisissa 2000. Maailman terävimmälle huipulle hän nousi 2001 MM-kisoissa Edmontonissa, jossa hän sijoittui toiseksi Szymon Ziółkowskin jälkeen. Vuonna 2002 hän voitti kultaa sekä Aasian yleisurheilumestaruuskilpailuissa että Aasian kisoissa. 2003 MM-kisoissa Pariisissa hän sai pronssia. Aikaisemmin samana kesänä hän heitti Prahassa tuloksen 84,86, mikä oli pisin moukarikaari yli kymmeneen vuoteen. Tuloksella hän nousi tuolloin viidennelle sijalle kaikkien aikojen tilastoissa.
2004 olympialaisissa Ateenassa Murofushi heitti loppukilpailussa tuloksen 82,91, mikä riitti alun perin kakkossijaan. Pisimmälle viskannut Adrian Annus jäi kuitenkin kiinni doping-testin manipulointiyrityksistä ja hänet hylättiin, ja niinpä Murofushi sai kultamitalin. Osakan MM-kisoissa 2007 Murofushi sijoittui kuudenneksi. Myös Pekingin olympialaisissa 2008 Murofushi nousi jälkikäteen hetkeksi mitalisijalle, kun toiseksi ja kolmanneksi sijoittuneet valkovenäläiset Vadzim Dzevjatouski ja Ivan Tsih’an jäivät kiinni testosteronin käytöstä ja heidän suorituksensa hylättiin. Unkarin Krisztián Pars nousi toiseksi ja Murofushi kolmanneksi. CAS kuitenkin kumosi päätöksen dopingtestauksen puutteiden vuoksi, ja Murofushi putosi takaisin viidenneksi. Hän voitti maailmanmestaruuden Daegussa 2011 tuloksella 81,24. Lontoon olympialaisissa 2012 hän sai pronssia tuloksella 78,71.
Murofushi on voittanut lisäksi Hyvän tahdon kisat 2001, GP-finaalin 2002 sekä maailmancupin ja IAAF:n yleisurheilufinaalin 2006.
Murofushi on voittanut moukarinheitossa 20 peräkkäistä Japanin mestaruutta vuosina 1995–2014. Hänen isänsä Shigenobu Murofushi on myös aikoinaan olympiakisoihin osallistunut entinen moukarinheittäjä, joka piti Japanin ennätystä hallussaan useiden vuosien ajan ennen kuin vasta oma poika pystyi rikkomaan sen. Kōji Murofushin äiti Serafina Moritz puolestaan on syntyperältään romanianunkarilainen entinen keihäänheittäjä ja sisar Yuka Murofushi Aasian mestaruuskisoissa menestynyt kiekon- ja moukarinheittäjä.
Aiheesta muualla

Murofushista kertovia juttuja IAAF:n sivulla
Kōji Murofushi Kansainvälinen yleisurheiluliitto. (englanniksi)
Miesten moukarinheiton olympiavoittajat
Miesten moukarinheiton maailmanmestarit
Elisabeth Kappaurer

Elisabeth Kappaurer
Elisabeth Kappaurer (s. 30. syyskuuta 1994) on itävaltalainen alppihiihtäjä, joka edustaa 
Skiclub Bezauta.
Kappaurer saavutti nuorten MM-kultaa superalppiyhdistetyssä Jasnassa 2014. Alppihiihdon maailmancupissa hän kilpaili ensimmäisen kerran Söldenin suurpujottelussa lokakuussa 2015. Ensimmäiset maailmancupin pisteensä hän saavutti Crans-Montanan alppiyhdistetyssä helmikuussa 2017 oltuaan 11:s.
Einstein

Einstein tarkoittaa seuraavia:
Einstein, saksanjuutalainen suku
einstein, fotonien määrän mittayksikkö
Einstein, suomalainen visailuohjelma
2001 Einstein, asteroidi
Henkilöt

Einstein on myös seuraavien henkilöiden sukunimi:
Albert Brooks, syntyjään Albert Einstein (s. 1947), yhdysvaltalainen näyttelijä, käsikirjoittaja ja ohjaaja
Albert Einstein (1879–1955), sveitsiläis-saksalais-yhdysvaltalainen teoreettinen fyysikko, suhteellisuusteorian kehittäjä, Nobelin fysiikanpalkinnon saaja
Alfred Einstein (1880–1952), saksalainen musiikintutkija
Arik Einstein (1939–2013), israelilainen laulaja
Bernhard Caesar Einstein (1930–2008), saksalais-yhdysvaltalainen fyysikko, Hans Albert Einsteinin poika, Albert Einsteinin pojanpoika
Bob Einstein (1942–2019), yhdysvaltalainen näyttelijä
Carl Einstein (1885–1940), saksalainen taidehistorioitsija ja -arvostelija
Charles Einstein (1926–2007), yhdysvaltalainen toimittaja ja kirjailija
Eduard Einstein (1910–1965, Albert Einsteinin toinen poika
Elsa Einstein (1876–1936), Albert Einsteinin toinen vaimo
Hannah Bachman Einstein (1862–1929), yhdysvaltalainen sosiaalityöntekijä ja aktivisti
Hans Albert Einstein (1904–1973), sveitsiläis-yhdysvaltalainen fyysikko ja Albert Einsteinin poika
Hans Einstein (1923–2012), saksalais-yhdysvaltalainen lääketieteen tutkija
Hermann Einstein (1847–1902), saksalainen liikemies, Albert Einsteinin isä
Izzy Einstein (1880–1938), yhdysvaltalainen poliisi
Lieserl Einstein (1902–1903), Albert Einsteinin tytär
Leopold Einstein (1833–1890), saksalainen esperanton kehittäjä
Mileva Einstein, o.s. Marić (1875–1948), serbialainen matemaatikko, Albert Einsteinin ensimmäinen vaimo
Pauline Einstein (1858–1920), Albert Einsteinin äiti
Eliezer Halfin

Eliezer Halfin (hepr. ‏אליעזר חלפין‎; 18. kesäkuuta 1948 – 6. syyskuuta 1972) oli israelilainen painija, joka surmattiin vuoden 1972 olympialaisissa tapahtuneessa kaappausdraamassa.  Palestiinalaiset terroristit ottivat 12 israelilaista urheilijaa vangiksi. Eliezer oli mekaanikko ja syntyi Latviassa. Hän muutti Israeliin vuonna 1969.
Elisabeth Kirchler

| Mitalit | Mitalit | Mitalit |  |
| --- | --- | --- | --- |
|  Elisabeth Kirchler |  Elisabeth Kirchler |  Elisabeth Kirchler |  |
Maa:  Itävalta
Naisten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | Bormio 1985 | suurpujottelu |  |
Elisabeth Kirchler (s. 17. marraskuuta 1963 Lanersbach) on itävaltalainen alppihiihtäjä.
Kirchler debytoi arvokilpailuissa Schladmingin MM-kisoissa 1982, missä hän sijoittui syöksylaskussa kuudenneksi ja suurpujottelussa kahdeksanneksi. Sarajevon olympialaisissa 1984 hän osallistui syöksyyn, missä sijoitus oli yhdeksäs. Seuraavana vuonna Bormion MM-kilpailuissa hän saavutti uransa ainoan arvokisamitalin sijoituttuaan suurpujottelussa hopealle, hän oli lisäksi myös syöksyssä kahdestoista. Hän kilpaili vielä Calgaryn olympialaisissa 1988, missä sijoitukset olivat super-G:n viidestoista ja syöksyn kahdeksas.
Maailmancupissa Kirchler on voittanut neljä osakilpailua: Aspenin syöksyn kaudella 1980–1981, Val d'Iséren alppiyhdistetyn ja Megéven syöksyn kaudella 1982–1983 ja Santa Caterinan syöksyn kaksi kautta myöhemmin. Kokonaiscupissa Kirchler sijoittui kaudella 1982–1983 kokonaiscupin neljänneksi, syöksycupin kolmanneksi ja alppiyhdistetyncupin toiseksi.
Juurileiri

Juurileiri oli 15–20-vuotiaille suunnattu aikuistumisleiri, jolla tutustuttiin vanhaan suomalaiseen elämäntapaan, maailmankuvaan, uskomuksiin ja kansanperinteeseen. Aiheita käsiteltiin keskustelujen, perinteisten käsitöiden ja itseilmaisun keinoin sekä opeteltiin vanhan omavaraistalouden elämäntapaan kuuluvia taitoja.
Juurileiri järjestettiin kerran kesässä Frantsilan yrttitilan isännöimällä Koskelan museotorpalla Suodenniemellä vuodesta 2004 lähtien. Leiritoiminta lähti liikkeelle 2003, kun alle kymmenen kansanperinteen parissa työskentelevän aikuisen työryhmä oli utelias tietämään, kiinnostaisiko nykynuoria villivihannesten keräily, pärekorin teko, kansanlaulujen laulaminen, syntyjen syvien pohdiskelu muinaisrunojen pohjalta, savusaunan lämmitys ynnä muu leirin ohjelma. Ensimmäisellä leirillä nuoria osanottajia oli kahdeksan. Koska nuorten innostus oli kova, ja lisää aikuisia opettajiakin oli leireille tulossa jakamaan vapaaehtoistyönä taitojaan, toiminta lähti kehittymään ja vakiintumaan. Keväällä 2007 leirin järjestäjät perustivat Juurielo-nimisen yhdistyksen leiritoiminnan ympärille.
Leirien järjestäminen loppui vuonna 2014.
Leirin ohjelma

Juurileirin ohjelma vaihteli vuosittain. Leireillä on opetettu mm. yrttitietoutta, kasvivärjäystä, jousiammuntaa, muinaiskalastusta, kehräystä, lautanauhojen kutomista ja pettuleivän leivontaa. Keskustelunaiheina olivat esimerkiksi esivanhempiemme elämän edellytykset luonnon ehdoilla, siihen liittyvä maailmankuva ja syklinen aikakäsitys, kansanusko ja -tieto, eri elementit (maa, vesi, tuli ja ilma), elämän kiertokulku, naiseksi ja mieheksi kasvaminen, yhteisöllisyys ja omien juurten pohdinta. Leirillä käytiin läpi myös sarja seremonioita, joiden tarkoituksena oli avata mytologiaa elämyksellisellä tavalla. Leiri päättyi loppujuhlaan, johon nuorten perhe ja sukulaiset voivat osallistua. Leiri saattoi toimia vaihtoehtona rippileirille ja Prometheus-leirille.
Juurileirin vuodenkiertotapahtumat

Juurileiritoimintaan kuului kesäleirin lisäksi viikonlopun mittaisia tapahtumia ympäri vuoden. Juurileirin käyneet tapaavat toisiaan kekrijuhla- ja laskiaistapaamisissa, joita on järjestetty mm. alkuperäiskarjatilalla Uudellamaalla, ekoyhteisössä Pohjois-Hämeessä ja leirikeskuksessa Raaseporin linnan tuntumassa.
Järjestäjät

Leirin järjesti Juurielo ry, jonka tavoitteina on edistää omien juurten tuntemusta,  esivanhempien maailmankuvan ymmärrystä, elämän kunnioitusta, luontoyhteyttä ja samalla yhteyttä omaan itseen, yhteisöllisyyttä sekä paikallisperinteiden tuntemusta ja niistä nauttimista. Mukana ovat vuosien varrella olleet myös Frantsilan Luomuyrttitila, Sukukansojen ystävät ry ja Uusarkaainen ARKI ry.
Elisabeth Kulmann

Elisabeth Kulmannin muotokuva
Elisabeth Kulmann (ven. Елизаве́та Бори́совна Ку́льман, Jelizaveta Borisovna Kulman; 5. heinäkuuta 1808 Vasilinsaari, Pietari – 19. marraskuuta 1825) oli venäläinen runoilija. Hän kuului Venäjän saksalaisiin.
Kulmann syntyi kapteeni Boris Kulmannin ja tämän vaimon Marian (o.s. Rosenberg) tyttäreksi. Hänen isänsä kuoli pian tyttären syntymän jälkeen. Kulmannilla oli monia sisaruksia, mutta hänen veljistään kuusi kuoli Napoleonin sotaretkessä Venäjälle. Kulmann kirjoitti runoutta saksan, venäjän ja italian kielillä. Hän osasi monia muitakin kieliä ja teki omien runojensa ohella käännöksiä Anakreonin sekä Vladislav Ozerovin teoksista. Kulmann kuoli 17-vuotiaana tuberkuloosiin. Säveltäjä Robert Schumann oli hyvin kiinnostunut Kulmannin työstä ja sävelsi tämän sanoihin teoksen Sieben Lieder von Elisabeth Kulmann (op. 104).
Neuvostoliitossa Kulmannia ei juurikaan muistettu, mutta 1980-luvulta lähtien hänen elämästään ja teoksistaan on kirjoitettu useita kirjoja.
Oops!… I Did It Again (kappale)

| ”Oops!… I Did It Again” Britney Spears |
| --- | --- | --- |

Singlen tiedot
 Albumilta: Oops!… I Did It Again
 Äänitetty : 2000
 Julkaistu: 25.4.2000 8.8.2000  [remixit]
 Tyylilaji: dancepop, purukumipop, teinipop
 Kesto: 03.31
 Levy-yhtiö: Jive
Britney Spearsin muut singlet
| ”From the Bottom of My Broken Heart” 2000 | ”Oops!… I Did It Again” 2000 | ”Lucky” 2000 |
”Oops!… I Did It Again” on ensimmäinen single Britney Spearsin albumilta Oops!… I Did It Again. Singlen on tuottanut Max Martin ja Rami. Suomalainen metallibändi Children of Bodom on tehnyt siitä coverin.
Kappaleet > Ison-Britannian CD-single

”Oops!… I Did It Again” (Main Version) – 3.30
”Deep in My Heart” (Main Version) – 3.34
”From the Bottom of My Broken Heart” (Ospina’s Millennium Funk Mix) – 3.29
Kappaleet > Ison-Britannian kasettisingle

”Oops!… I Did It Again” (Main Version) – 3.30
”Oops!… I Did It Again” (Instrumental) – 3.29
”From the Bottom of My Broken Heart” (Ospina’s Millennium Funk Mix) – 3.29
Kappaleet > Euroopan/Australian CD maxi -single

”Oops!… I Did It Again” (Main Version) – 3.30
”Oops!… I Did It Again” (Instrumental) – 3.29
”From the Bottom of My Broken Heart” (Ospina’s Millennium Funk Mix) – 3.29
”Deep in My Heart” (Main Version) – 3.34
Kappaleet > Euroopan CD-single

”Oops!… I Did It Again” (Main Version) – 3.30
”Oops!… I Did It Again” (Instrumental) – 3.29
”Deep in My Heart” (Main Version) – 3.34
”From the Bottom of My Broken Heart” (Ospina’s Millennium Funk Mix) – 3.29
Listasijoitus

| Lista | Sija |
| --- | --- |
Suomen virallinen singlelista: 2 (17/2000)
Peninsaari

Peninsaari (ven. Малый остров, Malyi ostrov, "Vähäinen", vuoteen 1950 ven. Пенинса(а)ри, Peni(n)sa(a)ri) on yksi Suomenlahden ulkosaarista Leningradin alueen länsiosassa Venäjällä. Hallinnollisesti se on osa Jaaman kuntapiirin Laukaansuun maalaiskuntaa. Nimen pohjalla on mahdollisesti ikivanha suomen (ja viron) koiraa merkitsevä sana 'peni' (vrt. myös matkaa ilmaiseva peninkulma ja koiranpentua kuvaava penikka).